PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti, 30.09.2008
Nr. P.L.X-542


 AVIZ

asupra proiectului Legii organizării şi funcţionării statisticii oficiale 
în România

În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu proiectul Legii organizării şi funcţionării statisticii oficiale în România, trimis cu adresa nr. P.L.X-542 din 16 septembrie 2008, înregistrat sub nr. 31/870 din 17 septembrie 2008.
Proiectul de lege a fost adoptat de Senat în şedinţa din 8 septembrie 2008.

Camera Deputaţilor este Cameră decizională conform prevederilor art. 75 alin. (1) şi (3) din Constituţia României, republicată, şi 92 alin. (9) pct. 1 din Regulamentul Camerei Deputaţilor, republicat.

Potrivit prevederilor art. 61 din Regulamentul Camerei Deputaţilor, Comisia a dezbătut proiectul de lege, menţionat mai sus, în şedinţa din 30 septembrie 2008.


Membrii comisiei au examinat proiectul de lege supus avizării, expunerea de motive, precum şi avizul favorabil al Consiliului Legislativ nr. 547 din 9 mai 2008.                                                                                                                                                                                                       
În urma dezbaterilor, cu unanimitate de voturi, s-a hotărât avizarea favorabilă a proiectului de lege în forma adoptată de Senat.
În raport de obiectul şi conţinutul său, proiectul de lege face parte din categoria legilor ordinare.

